[{"text_idx": "#000010", "text": "Kiuj fakoj au\u0306 projektoj, kiujn vi faris dum via studo, plej multe influis vin kaj kial?"}, {"text_idx": "#000011", "text": "\u201dKomputada h\u0302emio\u201destis ege amuza. Estis tiom interese lerni pri la ecoj de molekuloj simple per komputado, neniam havinte tiujn molekulojn en la manoj. La sama estas valida pri \u201dPlurfazaj reaktoroj\u201d, sed en tiu fako oni ne rigardas je la skalo de individuaj molekuloj, sed je la skalo de tutaj reaktoroj."}, {"text_idx": "#000016", "text": "Ni provis trovi la dominantan reakcimeh\u0302anismon de Fischer-Tropsch reakciojn. Por tio, ni pristudis la influon de la malsamaj katalizilojn kun malsamaj metaloj kaj topologion (la formo de la surfaco, c\u0302u akra, c\u0302u plata ktp.) en la reakcio."}, {"text_idx": "#000017", "text": "Katalizilaj partikloj havas malsamajn surfacojn kun malsamaj formoj, ekzemple plataj au\u0306 akraj. Tiuj surfacoj malsame interagas kun la reakciantoj, kio estas relevanta por la reakcio. La malsamaj surfacoj estas indikataj per koloroj."}, {"text_idx": "#000022", "text": "Ni dau\u0306re faras katalizajn esplorojn pri reakcimeh\u0302anismoj, sed nun ni rigardas unu pas\u0302on pli alte al la meza skalo. Tio signifas ke ni ne nur pristudas individuajn atomojn kaj molekulojn, sed tutaj katalizilajn partiklojn kun multaj surfacoj, sur kiuj reakcioj povas okazi. Tio gravas, c\u0302ar oni ne povas rigardi molekulojn izolite. Kiam granda parto de la kataliza surfaco estas plena je molekuloj, ekzemple, ili povas multe malpli libere movig\u0302i ol kiam la surfaco estas preskau\u0306 malplena. Ankau\u0306 la strukturo de la katalizila partiklo gravas. Oni scias ekzemple ke katalizilaj partikloj estas pli efikaj kiam ili estas pli grandaj, sed tiu efiko malaperas post ses nanometroj. Oni dau\u0306re ne certas ekzakte kial tio okazas."}, {"text_idx": "#000023", "text": "La grandeco de la katalizila partiklo s\u0302ang\u0302as la rilatumon inter la malsamaj specoj de surfacoj, kiuj estas indikataj de la malsamaj koloroj."}, {"text_idx": "#000026", "text": "Oni ofte pristudas h\u0302emiajn reakciojn je malsamaj skaloj, ekzemple individuaj molekuloj, katalizilaj partikloj au\u0306 ec\u0302 tutaj reaktoroj. Kvankam studi ilin individue estas pli facila, c\u0302iuj skaloj influas unu la alian. Kompreni kiel tio okazas estas grava esplortemo."}, {"text_idx": "#000030", "text": "Ne vere estas fascino, sed pli miro pri la ric\u0302a vorttrezoro de la Germana lingvo. La Germana vere havas vorton por c\u0302io, ekzemple Waldeinsamkeit. Lau\u0306vorte tio signifas arbarsoleco, sed g\u0302i havas tiom specifan emocian nuancon ke oni povas malfacile traduki g\u0302in. Same kiel la Nederlanda, la Germana havas sistemon por kunmeti vortojn, sed ili multe pli ellaboris g\u0302in kaj tio estas bela. Nederlandanoj tro ofte emas kopii la Anglan vorton en scienco. Ankau\u0306 Zustandssumme estas pli tau\u0306ga vorto ol partitiefunctie, c\u0302ar g\u0302i estas la Summe de la Zusta\u0308nde!"}]